Black Widow (film). „Black Widow“ (oʻzbekcha manbalarda „Qora beva“ oʻlaroq maʼlum) — 2021-yilda chiqarilgan superqahramonlik filmi. „Marvel kinematografiya koinoti“ (MKK) mediafranshizasidagi yigirma toʻrtinchi kinokartina. Marvel Comics komikslaridagi ayni nomli personajga asoslangan. Marvel Studios tomonidan ishlangan, Walt Disney Studios Motion Pictures tomonidan esa tarqatilgan. Filmga Cate Shortland rejissyorlik qilgan. Bosh rollarni Scarlett Johansson, Florence Pugh, David Harbour, O-T Fagbenle, Olga Kurylenko, William Hurt, Ray Winstone, Rachel Weisz ijro etgan. „Black Widow“ jahon premyerasi 2021-yilning 29-iyunida boʻlib oʻtgan. Umumjahon boʻylab kinoprokatlarda $379milliondan ziyod mablagʻ toʻplagan. Kinotanqidchilar tomonidan ijobiy baholangan. Musiqasi. Filmdagi barcha musiqani Lorne Balfe yaratgan.